Ana-tsurushi

An , bisto man sa apod na , an saro man nin klase na pasakit o torture na ginamit kan mga Hapon kan ika-17 siglo tanganing pwersahon an mga Kristiyano ("Kirishitan") na baguhon an saindang pagtubod. Tigbitin nin patiwarik an mga biktima. Bistado an mga Hapon asin Katoliko bilang saro sa mga nakadanas nin kaini. Saro sa mga kamot kan biktima an ibubugkos, asin an sarong kamot butas sana tanganing makasignal kung gusto ng magtalikod sa kinagisnan nin pagtubod.                                                                                                                                                                                                                        

An klase nin pagpapasakit na ini sinasabing dai matios kan mga nagpasakop, alagad may nagkapirang partikularmenteng matibay na mga martir arog ni Lorenzo Ruiz na dai nanggad nabari sa irarom nin pagpasakit. An bangkay parateng ibinaba sa sarong labot, na parateng pano nin ati asin udo sa irarom.  Kadalasan, an samád ginigibo palibot sa angog sa bandang palipisan tanganing an presyon kan dugo magbaba sa lugar sa palibot kan payo.  An tuyon kan pagpapasakit na ini iyo an "raoton an saindang determinasyon" asin talikdan an saindang pagtubod o sinda magagadan sa huri.  Minsan igwa nin doktor na nagbubuhay sainda tanganing pasakitan giraray.  Kinakarkulong 2,000 na mga Kristiyano an nagadan bilang mga martir.  An mga Kristiyano pinaluwas pagkatapos na mag-apostata, asin sa paaging ini an Shogunate praktikal na hinale an Kristiyanismo sa bansang Japan. 

An sarong notableng biktima kan paaging ini nin pagpasakit iyo si San Lorenzo Ruiz, an pinakaenot na Pilipinong martir na pigkanonisa kan Simbahang Katoliko Romano.

Si Ana-tsurushi nagin bantog sa nobelang Silence ni Shusaku Endo, kun saen ini inaapod na "anazuri".